पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना में खुद को मोटिवेट करना बहुत जरूरी है। आपकी मदद आपसे ज्यादा और कोई नहीं कर सकता है, यह बात हर कोरोना मरीज जितनी जल्दी वह समझ जाए, उसके स्वास्थ्य के लिए बेहतर होगा। कोरोना ने जो हमें सिखाया, वह मैं दूसरों के साथ साझा करना चाहूंगा। मैं 62 साल का हाे चुका हूं। सितंबर 2020 में मुझे हल्का बुखार व खांसी की शिकायत हुई। इसके अगले दिन मैंने काेराेना की रिपाेर्ट करवाने पर मेरी जांच रिपाेर्ट पाॅजिटिव आई। इस कड़ी में मैंने खुद का सीटी स्कैन करवाया ताे पता चला कि मेरा सीटी स्काेर 14 तक पहुंच गया है।
मुझे सांस लेने में किसी भी तरह की काेई भी परेशानी नहीं हुई। मैं राजकीय अस्पताल में डाॅक्टराें की देखरेख में 5 दिन तक भर्ती रहा। इस दाैरान मैंने डाॅक्टर के कहने के अनुसार मेरे शरीर में ऑक्सीजन लेवल कम नहीं हाे इसके लिए मैं काफी देर तक पेट के बल भी लेटा रहता था। दिन में दो-दो बार इस तरह से लगातार किया तो ऑक्सीजन लेवल ठीक रहा। मेरे बाद परिवार में मेरी पत्नी माेहिनी, बेटी हीना, जंवाई अनिरुद्ध शर्मा व बेटा पुष्पेंद्र पंवार भी पाॅजिटिव हुए। मैंने इन्हें भी सकारात्मक रहकर इस महामारी से लड़ने के लिए प्रेरित किया और ये अब सब बिलकुल स्वस्थ हैं।
मैं हमेशा से याेग करता रहा हूं। जब मैं पाॅजिटिव हुआ तब भी अस्पताल में अपने याेग जारी रखा और यहां भी अपने दिन की शुरुआत याेग से ही करता था। हर तरह से भगवान ने हमें सक्षम बनाया है, लेकिन डाॅक्टर पर भरोसा किया और ठीक हुआ। अब अस्पतालों में बेड नहीं है। मेरा तो कहना है कि जिसको बहुत जरूरी है, वही अस्पताल जाएं।अस्पताल जाने की जरूरत नहीं फिर भी बेड लेकर अस्पताल में बैठने से असल में जिसको जरूरत है, उसे बेड नहीं मिल रहे हैं।
मैंने अपने आप में किसी भी तरह की काेई भी निगेटिविटी नहीं आने नहीं दी। मैंने सोशल मीडिया से पूरी तरह से खुद काे दूर कर लिया था। कोई भी अनाप-शनाप वाॅट्सएप नहीं देखता था। यहां तक कि घर पर आने के बाद भी टीवी नहीं देखता था, ताकि कोई निगेटिव न्यूज मुझे प्रभावित नह कर सके। खुद को अपने आप मोटिवेट किया। हम आज भी सब हर सुबह उठते ही यही कहते कि सब ठीक है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn